Λεύκιος Νόνιος Ασπρένας (ύπατος το 29)

Ο Λεύκιος Νόνιος Ασπρένας, λατιν. Lucius Nonius Asprenas, ήταν Ρωμαίος συγκλητικός που άκμασε στις αρχές του 1ου αι. μ.Χ. Κατείχε το αξίωμα του υπάτου το 29 μ.Χ. ως συνάδελφος του Aύλου Πλαύτιου."Nonius 17", Realencyclopädie der classischen Altertumswissenschaft, volume 17, cols. 872-3  Ήταν ο μεγαλύτερος γιος του Λεύκιου Νόνιου Ασπρένα (ο οποίος ήταν ύπατος το 6 μ.Χ.) και της Καλπουρνίας, κόρης του Λεύκιου Καλπούρνιου Πίσωνα Καισωνίνου, υπάτου το 15 π.Χ. Ο Ασπρένας ο νεότερος είχε δύο αδέλφια, τον Πόπλιο Νόνιο Ασπρένα Καλπούρνιο Σεράνο, κανονικό ύπατο το 38 μ.Χ., και τον Νόνιο Ασπρένα Καλπούρνιο Τορκουάτο.Ladislav Vidman, "Zum Stemma der Nonii Asprenates", Listy filologické / Folia philologica, 105 (1982), pp. 1-5

Ο Πλίνιος ο Πρεσβύτερος σημειώνει ότι δύο από τους γιους του Λεύκιου Νόνιου Ασπρένα του πρεσβύτερου υπέφεραν από κωλικούς, τους οποίους θεράπευσαν χρησιμοποιώντας κορυδαλλό με λοφίο: ο ένας τον πήρε ως τροφή και φόρεσε την καρδιά του σε ένα χρυσό βραχιόλι· ο άλλος θυσίασε το πτηνό σε ένα ιερό από άψητα τούβλα κτισμένο σε σχήμα φούρνου.Pliny, Naturalis Historia, XXX.63 Πιστεύεται ότι ο Λεύκιος Νόνιος Ασπρένας ο νεότερος ήταν ένας από αυτούς τους αδελφούς.

Ο Λ. Ν. Ασπρένας ήταν ένας από τους επτά μάρτυρες της απόφασης της Συγκλήτου για τον Γν. Πίσωνα πατέρα (Senatus consultum de Cn. Pisone patre), της τελεσίδικης πράξης της Ρωμαϊκής Συγκλήτου σχετικά με τη δίκη και την τιμωρία τού Γναίου Καλπούρνιου Πίσωνα. Εκείνη την εποχή ο Ασπρένας ήταν ταμίας (quaestor).Miriam Griffin,"The Senate's Story", Journal of Roman Studies, 87 (1997), pp. 249-263 Δεδομένου ότι ο νόμος δημοσιεύθηκε στις 10 Δεκεμβρίου του 20 μ.Χ., και επειδή το ρωμαϊκό δίκαιο της εποχής όριζε ότι οι ταμίες έπρεπε να είναι τουλάχιστον 24 ετών, μπορεί να συναχθεί ότι ο Ασπρένας γεννήθηκε γύρω στο 4 π.Χ.John Morris, "Leges annales under the principate: I. Legal and constitutional", Listy filologické / Folia philologica, 87 (1964), p. 317 Το ταφικό του μνημείο στη Φλαμινία Οδό αναφέρει τα άλλα δύο αξιώματα που κατείχε ο Ασπρένας: αντικαταστάτης ύπατος (consul suffectus) και οιωνοσκόπος (augur).

Είναι γνωστό ότι ο Ασπρένας είχε τουλάχιστον έναν γιο, τον Λεύκιο Νόνιο Καλπούρνιο Ασπρένα, ο οποίος έγινε ύπατος γύρω στο έτος 72. 

 Παραπομπές 

Κατηγορία:Ύπατοι της Ρωμαϊκής Αυτοκρατορίας